Diari Oficial de la Generalitat Valenciana


Sumari del DOGV 7523, del 12-05-2015 (2015/4219)

Resolució de 21 d'abril de 2015, de la Direcció General d'Ordenació, Avaluació, Investigació, Qualitat i Atenció al Pacient, per la qual es sotmet a informació pública l'expedient d'autorització sanitària per a la modificació substancial -activitats sanitàries a ubicar en la torre A- de l'Hospital Universitari i Politècnic La Fe.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7523

Data del DOGV
:   12-05-2015

Secció del DOGV
:   V. ANUNCIS - C) ALTRES ASSUMPTES

Número del document
:   2015/4219


Organisme emissor
:   Conselleria de Sanitat

Tipus de document
:   Resolució

Resolució de 21 d'abril de 2015, de la Direcció General d'Ordenació, Avaluació, Investigació, Qualitat i Atenció al Pacient, per la qual es sotmet a informació pública l'expedient d'autorització sanitària per a la modificació substancial -activitats sanitàries a ubicar en la torre A- de l'Hospital Universitari i Politècnic La Fe. [2015/4219]  
En esta Direcció General d'Ordenació, Avaluació, Investigació, Qualitat i Atenció al Pacient de la Conselleria de Sanitat de la Generalitat Valenciana, s'instruïxen amb vista al gerent del Departament de Salut València la Fe, Melchor Hoyos García, expedients de modificació substancial d'un centre sanitari amb internament consistents en: ampliació d'activitats sanitàries a ubicar en la Torre A del centre denominat Hospital Universitari i Politècnic La Fe, situat a l'avinguda Fernando Abril Martorell, 106, 46507, de València, inscrit en el Registre Autonòmic de Centres, Servicis i Establiments Sanitaris amb el número 2215.  
  
Als efectes previstos en el Decret 157/2014, de 3 d'octubre, del Consell, pel qual s'establixen les autoritzacions sanitàries i s'actualitzen, creen i organitzen els registres d'ordenació sanitària de la Conselleria de Sanitat; l'Orde de 18 d'abril de 2005, de la Conselleria de Sanitat, per la qual es regulen els procediments d'autorització sanitària de centres i servicis sanitaris en l'àmbit territorial de la Comunitat Valenciana; i en relació amb el que disposa el Decret 4/2014, de 3 de gener, del Consell, pel qual aprova el Reglament orgànic i funcional de la Conselleria de Sanitat, resolc:  
Sotmetre els expedients esmentats a informació pública per terme de vint dies, a fi que tots els qui hi estiguen interessats, puguen examinar els expedients i formular les observacions que estimen oportunes dins de l'esmentat termini, que començarà a comptar l'endemà de la publicació de la present resolució.  
L'expedient està en el Servici d'Acreditació, Autorització i Registre de Centres, Servicis i Establiments Sanitaris de la Direcció General d'Ordenació, Avaluació, Investigació, Qualitat i Atenció al Pacient d'esta Conselleria, siti a València, carrer Misser Mascó, 31, on les persones interessades podran examinar-lo. Les al·legacions hauran de presentar-se per escrit en les dependències esmentades de la Conselleria de Sanitat, o en qualsevol òrgan administratiu dels establits en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificat per la Llei 4/1999, de 13 de gener.  
  
València, 21 d'abril de 2015.- La directora general d'Ordenació, Avaluació, Investigació, Qualitat i Atenció al Pacient: Teresa de Rojas Galiana.